cyanic-selkie/wikianc huggingface dataset:
Adomas Cumftas
Biografija
Adomas Cumftas mokėsi Slucko gimnazijoje, nuo 1881 m. studijavo teologiją Jurjevo imperatoriškame universitete. 1890 m. ordinuotas diakonu, vėliau – kunigu. Paskirtas Biržų evangelikų reformatų bažnyčios antruoju kunigu. 1895 m. perkeltas į Nemunėlio Radviliškio evangelikų reformatų bažnyčią, kur tarnavo iki pat savo mirties pamaldų metu.
Įvertinimas
Už nepriekaištingą tarnybą caro valdžios buvo apdovanotas 1896 m. imperatoriaus Aleksandro III atminimo sidabro medaliu ir 1901 m. kryžiumi.
Satiricosissimo
Satiricosissimo – 1970 m. Italijoje sukurta komedija, metais anksčiau pasirodžiusios Federico Fellini juostos „Satyricon“ parodija.
Turinys
Jiedu nusisamdo tarnais pas Petronijų ir gali iš arti stebėti imperatoriaus Nerono gyvenimą. Pastarasis yra apsėstas minties, kad jį nužudyti nori jo paties motina, tačiau Franko ir Čičijo netrukus supranta, kad Nerono mirties siekia visai kitas žmogus...
Trumsas
Trumsas arba Romsa (samių kalba) – buvusi apskritis Šiaurės Norvegijoje tarp Finmarko šiaurės rytuose ir Nordlando pietvakariuose. Pietuose ribojosi su Norboteno lenu Švedijoje, o pietryčiuose turėjo trumpą sieną su Suomijos Laplandija. Vakaruose buvo Norvegijos jūra (Atlanto vandenynas). Visa apskritis buvo į šiaurę nuo poliarinio rato. Trumso apskritis įkurta 1866 m. 2020 m. sausio 1 d. sujungta su Finmarku į Tromso ir Finmarko apskritį.
Kuršo ir Žiemgalos kunigaikštystės aneksija (1795 m.)
Kuršo ir Žiemgalos kunigaikštystės aneksija – Abiejų Tautų Respublikos teritorijų, Kuršo ir Žiemgalos, prijungimas prie Rusijos imperijos po 1795 m. Trečiojo Abiejų Tautų Respublikos padalinimo.
Istorija
Kuršo kunigaikštystė įkurta 1561 m., kai Gothardas Ketleris, paskutinis Vokiečių ordino magistras Livonijoje, šią Ordino valstybės dalį pertvarkė į pasaulietinę kunigaikštystę.
Kuršo ir Žiemgalos kunigaikštystė, Kuršo kunigaikštystė (Ducatus Curlandiae et Semigalliae), buvo Abiejų Tautų Respublikos vasalinė valstybė, kuri gyvavo nuo 1561 iki 1795 m. Trečiojo Abiejų Tautų Respublikos padalinimo, po kurio atiteko Rusijai. Pirmojo pasaulinio karo metu 1918 m. taip pat trumpam buvo sudaryta to paties pavadinimo kunigaikštystė apėmusi Kuršą ir Žiemgalą. Kiek vėliau tapo Jungtinės Baltijos Kunigaikštystės dalimi, kuri panaikinta tais pačiais 1918 m.
thumb|250px|left|Kuršo kunigaikštystė kartu su kolonijomis buvo Abiejų Tautų Respublikos vasalė thumb|250px|left|Kuršo hercogystė ir [[ATR XVIII a. (Politinis žemėlapis)]]
Birono laikotarpis
Rusijos imperatorienė Ana Ivanovna Kuršo hercogu 1737 m. paskyrė savo favoritą Ernstą Bironą. Jis galėjo laisvai naudotis Rusijos valstybės iždo lėšomis, kurios buvo investuotos į statybas. Pagal italų architekto Rastrelio projektus buvo pastatyti rūmai Jelgavoje ir Rundalėje. Tačiau po Anos mirties Ernstas Bironas pateko į nemalonę ir buvo priverstas palikti Kuršą. Lenkijos karaliaus pritarimu jis tęsė hercogystės valdymą per korespondenciją. Tačiau su tuo nesutiko dvarininkija, kuri net atsisakė vykdyti hercogo įsakymus. Lenkijos karalius Augustas III pasidavė dvarininkų spaudimui ir naujuoju hercogu paskyrė savo sūnų Karolį. Tokiu atveju susiformavo situacija, kad formaliai hercogystė turėjo du valdovus. Situacija buvo labai įtempta – dalis dvarininkų rėmė Bironą, dalis – Karolį. Situaciją išsprendė Rusijos imperatorė Jekaterina II, kuri leido Bironui grįžti iš tremties 1763 m. Taip ji sumažino Lenkijos įtaką hercogystėje. Tačiau Ernstas Bironas buvo pavargęs nuo politinių kovų ir 1769 m. perleido sostą savo sūnui Pėterui.
Aneksija
1794 m. birželį – rugpjūtį vakarinė kunigaikštystės dalis (su Liepoja ir Ventspiliu) buvo užimta lietuvių sukilėlių, juos palaikė Kuršo valstiečiai. 1795 m. kunigaikštystė prijungta prie Rusijos ir paversta Kuršo gubernija. Paskutinis hercogystės hercogas po trečio ATR padalijimo 1795 m. kovo 28 d. atsisakė sosto Rusijos naudai.
1795 m. birželio 6 d. Jekaterina II pasirašė įsakymą prijungti Kuršo kunigaikštystę prie Rusijos imperijos, paverčiant ją Mitavoje įsikūrusia Kuršo gubernija (provincija). Pirmasis generalgubernatorius, paskirtas gegužės 2 d., buvo Peteris von der Palenas, Rygos gubernijos vadovas. Tų pačių metų lapkričio 27 d. buvo priimtas įsakymas Kuršo gubernijos teritorijoje įsigaliojo provincijų įstatymai. 1796 m. sausio 28 d. buvo baigta administracinė-teritorinė reforma Kurše.
Kuržemėje Jekaterina II dosniai apdovanojo jai palankius veikėjus. Tūkstančiai valstiečių ūkių su baudžiauninkais buvo išdalinti vietiniams Kuršo riteriams. O grafas Zubovas, carienės favoritas, Kurše gavo daugybę valdų. Kuršo didikams būdavo suteikiami laipsniai ir ordinai. Imperatorienė buvo labai patenkinta naujomis žemėmis, o rusų aukštuomenėje žymiai išaugo išsilavinusių ir civilizuotų žmonių procentas.
Jekaterina II vykdė germanizacijos politiką. Ji ketino Mitavoje įkurti akademiją ir įsakė reikalus bei oficialų surašymą vesti tik vokiečių kalba.
Atkūrimas
1917 m. rugsėjo 22 d., viešėdamas Rygoje, Vokietijos imperatorius Vilhelmas II inicijavo Livonijos pasitraukimo iš Rusijos teismo proceso pradžią. Beveik metus vyko keli teisminiai procesai, riterių susirinkimai, Landtago susirinkimai, kurių pasekoje buvo atkurta Kuršo ir Žiemgalos kunigaikštystė.
1918 m. kovo 8 d. Vokietijos kaizeris Vilhelmas pripažino jos nepriklausomybę.
Hercogystė nustojo egzistuoti 1918 m. rugsėjo 22 d., kai buvo paskelbta, kad įkuriama Baltijos hercogystė.
Federico Vicario
Federikas Vikarijas (, g. 1965 m.) – Italijos kalbininkas.
Alejo Carpentier
Alechas Karpentjeras i Valmontas (Alejo Carpentier y Valmont, g. 1904 m. gruodžio 26 – 1980 m. balandžio 24 d.) – prancūzų ir rusų kilmės Kubos romanistas, eseistas ir muzikologas, padaręs didžiulę įtaką Lotynų Amerikos literatūrai žymiojo bumo laikotarpiu.
Gimė Lozanoje, Šveicarijoje prancūzų architekto ir rusų kalbos mokytojos šeimoje, tačiau nuo septynerių augo Kuboje. Nors buvo gimęs Europoje, visą savo gyvenimą save laikė kubiečiu. Daug keliavo po Prancūziją, Pietų Ameriką ir Meksiką, kur susitikdavo su žymiais Lotynų Amerikos kultūros ir meno atstovais. Karpentjeras domėjosi Lotynų Amerikos politika, po Kubos revoliucijos buvo išreiškęs prielankumą Fidelio Kastro režimui. Prieš tai jis priešinosi Kubą valdžiusiam autoritariniam Cherardo Mačado režimui, už ką 1927 m. buvo 40 dienų kalintas. 1928 m. savo valia pasitraukė į Paryžių, kuriame praleido iki 1936 m. Buvo grįžęs į Kubą. Vėliau gyveno Haityje ir Venesueloje, o į Kubą sugrįžo jau po Batistos režimo nuvertimo. 1966 m. paskirtas dirbti Kubos ambasadoje Paryžiuje.
Kūrybai būdinga psichologiškumas, siurrealizmo ir magiškojo realizmo bruožai. Žymiausi kūriniai – romanai Ecué–Yamba-O, „Šios žemės karalystė“ (El reino de este mundo), „Gaudynės“ (El acoso), „Pradingę pėdsakai“ (Los pasos perdidos), istoriografinis romanas „Švietimo amžius“ (El siglo de las luces), veikalas „Kubos muzika“ (La música en Cuba). Taip pat yra parašęs eilėraščių, novelių.
1977 m. apdovanotas Servanteso premija. Alecho Karpentjero romanai „Šios žemės karalystė“, „Gaudynės“, „Švietimo amžius“ yra išverstas į lietuvių kalbą.
Mirė 1980 m. Paryžiuje. Palaidotas Havanoje esančiose Kolumbo kapinėse.
Ján Kollár
Janas Kolaras (1793 m. liepos 29 d. Mošovcėje, Vengrijos karalystėje (dab. Slovakija) – 1852 m. sausio 24 d. Vienoje, Austrijos imperija) – slovakų rašytojas (daugiausia poetas), archeologas, mokslininkas, politikas ir pagrindinis panslavizmo ideologas.
Gyvenimas
Studijavo liuteronų licėjuje Presburge (dab. Bratislava, Slovakija). 1817 m. įstojo į Jėnos universitetą. Dalyvavo „Wartburgfest“ studentų susirinkime Vartburgo pilyje (1817 m. spalio 18 d.), manoma, ten susiformavo jo požiūris į panslavizmą.
Mošovcėje 1974 m. buvo įrengtas jo muziejus buvusioje klėtyje, vienintelėje mūrinėje medinių Kolaro gimtųjų namų dalyje. Likusi namo dalis sudegė 1863 m. rugpjūčio 16 d. gaisro metu. 2009 m. buvo pastatyta originalaus gimtojo Kolaro namo kopija, dabar ten yra įsikūręs muziejus.
Pažiūros
Iškėlė slavų tautų vienybės idėją. Pripažino 4 pagrindines slavų kalbas: rusų, lenkų, čekų–slovakų ir serbų-kroatų.
Veikla
Paskelbė traktatą O literární vzájemnosti mezi kmeny a nářečími slavskĭmi („Apie slavų genčių ir tarmių literatūrinį bendrumą“).
Palikimas
miniatiūra| Jano Kolaro gimnazija Bački Petrovaco mieste, XX a. pirmoji pusė
Akmenyniškė
Akmenyniškė – buvęs kaimas Švenčionių rajono savivaldybėje, 4 km į šiaurės rytus nuo Svirkų.
Po lapais (filmas)
Po lapais – 1976 m. Italijoje sukurta komedija.
Turinys
Komedija pasakoja apie tris draugus, studijuojančius medicinos mokykloje ir ieškančius seksualinių nuotykių. Benito mėgina pavergti medicinos seserį Italiją, tačiau šiai mielesnė pagyvenusio profesoriaus draugija. Naivuolis Alvaro desperatiškai bando prarasti nekaltybę su savo drauge Lela, neįtardamas, kad mergina turi dvigubą gyvenimą ir užsiima prostitucija. Galiausiai Sandro trokšta gydytojos Lauros Boneti, profesoriaus, apsimetančio, kad ši jam visiškai nerūpi, sužadėtinės...
Karl von Czoernig-Czernhausen
Karlas Čėrnigas, nuo 1852 m. baronas Karlas fon Čėrnigas-Černhauzenas, arba baronas Karlas fon Čėrnigas (, 1804 m. gegužės 5 d. Černhauzenas, Bohemija – 1889 m. spalio 5 d. Goricija, Italijos karalystė) – Austrijos valstybės tarnautojas ir statistikas.
Biografija
Jis buvo Černhauzeno burggrafo Karlo Čėrnigo sūnus. Karlas fon Čėrnigas-Černhauzenas įnešė ypač reikšmingą indėlį į laivybą Dunojumi ir geležinkelių transportą, iki 1865 m. buvo Statistikos administracinės komisijos pirmininku, o nuo 1852–1863 m. vadovavo Centrinei architektūros paminklų tyrimo ir išsaugojimo komisijai. Nuo 1848 m.rugpjūčio 31 d. iki 1849 m. gegužės 7 d. buvo Frankfurto nacionalinės asamblėjos (parlamento grupė: Café Milani) narys. Sudarė išsamų „Austrijos monarchijos etnografinį žemėlapį“, parašė veikalą „Austrijos monarchijos etnografija“. 1852 m. K. Čėrnigas buvo paaukštintas į baronus ir prie pavardės buvo pridėtas Černhauzeno titulas. Karlas fon Čėrnigas-Černhauzemas yra urvų tyrėjo Valterio fon Čėrnigo-Černhauzeno senelis. Karlas fon Čėrnigas-Černhauzenas buvo trijų miestų: Reichenbergo, Frydlando ir Goricijos – garbės pilietis.
Padūksčiai
Padūksčiai – kaimas Kelmės rajono savivaldybėje, 10 km nuo Lupikų.
Cher at the Colosseum
Cher at the Colosseum – koncertinis turas, žymintis Cher sugrįžimą į sceną, kuris vyko nuo 2008 m. gegužės 6 d. iki 2011 m. vasario 5 d. Ji už šiuos koncertus uždirbo 60 mln. JAV dolerių. Buvo planuota atlikti 200 pasirodymų, bet dėl 8 atšauktų koncertų buvo atlikti 192. Šou dalyvavo 14 šokėjų ir 4 akrobatai. Dizaineris Bob Mackie iš viso sukūrė 25 skirtingus kostiumus.
Pastabos
Pirmasis etapas
Antrasis etapas
Trečiasis etapas
Ketvirtasis etapas
Penktasis etapas
Šeštasis etapas
Septintasis etapas
Dvyliktasis etapas
Kostiumai
Legendinis dizaineris Bob Mackie sukūrė 17 unikalių kostiumų šou Cher at the Colosseum:
Koncertų datos
Visi šou atliekami The Colosseum at Caesars Palace Las Vegase, Nevados valstijoje.
Atšaukti pasirodymai
2008 m. Cher atšaukė septynis šou rugsėjo 7, 23, 24, 27, 28 ir spalio 4,5 dienomis dėl ligos, kurią pavadino „Vegas throat“ („Vegaso gerklės uždegimas“).
2010 m. gegužės 22 d. Cher atšaukė pasirodymą dėl pilvo skausmų.
Transliacijos ir įrašai
2009 m. vasario 26 d. laidoje „Entertainment Tonight“ buvo parodytos pasirodymų „Believe“, „Love Is a Battlefield“, „Gypsys, Tramps & Thieves“ ir „Half-Breed“ ištraukos. Visų pasirodymų garso įrašai buvo pakeisti dainos „Believe“ remiksu. 2009 m. gegužę visas gegužės 9 d. šou garso įrašas buvo patalpintas į oficialią Cher fanų klubo svetainę. „Let The Good Times Roll“ buvo patalpintas iš gegužės 6 d. pasirodymo. Taip pat yra daug slapta įrašytų garso ir vaizdo įrašų iš šou, patalpintų YouTube. 2010 m. gegužės 10 d. laidoje „The Oprah Winfrey Show“ buvo parodyti „Believe“ ir jos monologo įrašai. Gegužės 21 ir 22 d. laidoje „Extra“ buvo parodyti „Believe“ ir „The Beat Goes On“ įrašai.
Padūkštai
Padūkštai – viensėdis Elektrėnų savivaldybėje, 10 km nuo Balceriškių.
Williamsville AC
Williamsville Athletic Club – profesionalus futbolo klubas, žaidžiantis aukščiausioje Dramblio Kaulo Kranto lygoje. Klubas įsikūręs Abidžane.
Istorija
Klubas buvo suformuotas 1995 m. 2019/20 m. sezonas buvo nutrauktas dėl pandemijos. Tuo metu ekipa buvo tryliktoje vietoje (13 iš 14 dalyvių).
Sezonai
Šaltiniai:
Frank de Boer
Frankas de Būras arba Fransiskas de Būras (Franciscus de Boer. g. 1970 m. gegužės 15 d.) – buvęs futbolininkas, žaidęs gynėjo pozicijoje, o dabar futbolo treneris.
Biografija
Gimė Horne, Šiaurės Olandijos provincijoje, Nyderlanduose.
1984–1988 m. žaidė Ajax jaunimo komandose.
Ajax
Nuo 2006 m. dirba futbolo treneriu. Pirma stotelė buvo Ajax jaunimo ekipa.
2010 m. tapo pagrindinės Ajax komandos vyr. treneriu.
2016 m. ekipai pradėjo nesisekti, jie pralaimėjo lemiamas rungtynes dėl Eredivisie čempionų vardo ir de Būras atsistatydino.
Inter Milan
2016 m. rugpjūčio mėn. pasirašė trejų metų sutartį su Internazionale.
Crystal Palace
2017 m. birželio 26 d. tapo naujuoju Crystal Palace strategu. Jis pakeitė iki tol dirbusį Sam Allardyce. Buvo pasirašyta trejų metų sutartis.
Kai de Būro vadovaujamai komandai pradėjo nesisekti, sutartis buvo nutraukta anksčiau laiko.
Atlanta United
2018 m. gruodžio 23 d. de Būras tapo Atlanta United (JAV) vyr. treneriu.
2020 m. liepos 24 d. po nesėkmingos atkarpos, kai jo vadovaujama ekipa pralaimėjo svarbias rungtynes, sutartis buvo nutraukta.
Nyderlandų nacionalinė rinktinė
Nuo 2020 m. Nyderlandų nacionalinės futbolo rinktinės vyr. treneris.
Rinktinė
Nacionalinėje komandoje žaidė nuo 1990 iki 2004 m. Nyderlandams atstovavo 112 oficialiose rungtynėse ir pasižymėjo trylika įvarčių.
Trenerio karjera
Asmeniniai
Kamariškė (Švenčionys)
Kamariškė – buvęs viensėdis Švenčionių rajono savivaldybėje, 5 km į šiaurę nuo Bačkininkų.
Bayonetta 2
2018 m. žaidimas išleistas „Nintendo Switch“ konsolei.
Apie žaidimą
„Bayonetta 2“ yra ankstesnio 2009 m. žaidimo „Bayonetta“ tęsinys, kurį sukūrė Japonijos „Platinum Games“ studija, išleido „Nintendo“ išskirtinai „Wii U“ konsolei. Žaidimo metu iš trečiojo asmens perspektyvos valdoma inteligentiška ragana Bayonetta. Žaidimo veiksmas prasideda pora mėnesių vėliau po pirmojo „Bayonetta“ žaidimo pabaigos. Pragaro (Inferno) demonai netikėtai įsiveržia į taikų miestą, kuriame Bayonetta su draugais apsiperka Kalėdoms. Kovų metu Bayonetta draugės, raganos Jeanne siela buvo pagrobta demonų ir Bayonetta leidžiasi į pavojingą misiją ją išgelbėti. Žaidimo metu Bayonetta kovoja su įvairiausiai priešininkais, demonais, angelais, pabaisomis, nuo Bayonetta dydžio iki milžiniškų baisūnų. Tradiciškai Bayonetta ginkluota keturiais pistoletais (dviem rankose, kiti du - aukštakulniuose batuose). Alternatyviai, rankose Bayonetta gali panaudoti vietoj pistoletų dvi katanas.
„Bayonetta 2“ kovos sistema yra paremta ankstesniojo žaidimo mechanika. Įvesta naujovių − įvykdžius tam tikras sąlygas Bayonetta kovos galios trumpam gali žymiai padidėti. Žaidimo eigoje įgyjami nauji ginklai, renkami trofėjai, sutinkami pažįstami iš ankstesnio žaidimo ir nauji herojai bei priešininkai. Žaidimo eigoje Bayonetta gali įgyti galimybę pakeisti kostiumą į gerai pažįstamų „Nintendo“ veikėjų, pavyzdžiui, Fox McCloud ar Samus Aran. Pakeitus kostiumą, pasikeičia ir kai kurios Bayonetta kovojimo galimybės. Žaidimas paremtas žaidėjo reakcija išvengiant priešininkų smūgių bei naudojant įvairias atakų galingas kombinacijas. Žaidime yra dviejų žaidėjų tinkle režimas Tag Climax, kurio metu du žaidėjai, galintys valdyti ne vien Bayonetta, bet ir jos draugus Jeanne ir Robin, kovoja konkuruodami atskiruose lygiuose, nepriklausančiuose pagrindinio žaidimo istorijai. Šiose kovose iškovojami žaidimo pinigai halos, kuriuos galima naudoti vieno žaidėjo misijoje. thumb|left|240px|„Bayonetta 2“ žaidimo vaizdalaukis: Bayonetta su demonais kovoja ant skriejančio lėktuvo miesto aplinkoje. Ji gali šaudyti aukštakulniuose įtaisytais pistoletais
Suljana
Suljana  – miestas šiaurės vakarų Peru, Piuros departamente, 38 km į šiaurę nuo Piuros, Čiros upės slėnyje; provincijos centras. Žemės ūkio regiono prekybinis centras. Veikia 2010 m. įsteigtas universitetas. Yra 1942 m. pastatyta modernistinė bažnyčia. 27 km nuo miesto įrengta Poečoso tvenkinių ir hidroelektrinių kaskada.
Istorija
Gyvenvietę 1783 m. įkūrė vyskupas Baltasaras Chaimė Martinesas Kompanjonas ir pavadino Santísima Trinidad de La Punta. Gyvenvietė atsirado iš kelių sujungtų krikščioniškų misijų. 1826 m. La Punta gavo miestelio statusą, o 1868 m., tada jau Suljanos vardu, gavo miesto statusą.
Marija Razmukaitė
Marija (Marytė) Razmukaitė (1941 m. balandžio 1 d., Vilnius) – Lietuvos kalbininkė, lietuvių onomastikos tyrėja.
Biografija
1965 baigė Vilniaus universitetą (lituanistiką).
Nuo 1963 m. pradėjo dirbti tuometiniame Lietuvių kalbos ir literatūros institute Kalbos istorijos ir dialektologijos sektoriuje, nuo 1972 m. darbą tęsė Toponimikos grupėje, vadovaujamoje Aleksandro Vanago, vėliau – Lietuvių kalbos instituto Vardyno skyriuje (iki 2009 m.).
Mokslinė veikla
Tyrė lietuvių vietovardžius, asmenvardžius, prisidėjo prie kraštotyrinių leidinių parengimo. Paskelbė apie 80 populiarių onomastikos straipsnių, kalbotyros veikalų recenzijų.
1998 apginė daktaro disertaciją „Lietuvos priesaginiai oikonimai “
Kartografavo dialektologinę medžiagą, dalyvavo dialektologinėse ekspedicijose. Skaitė pranešimus mokslinėse konferencijose Vilniuje, Klaipėdoje, Taline ir Rygoje, vadovavo įvairiems studentų lituanistų darbams. miniatiūra|Lietuvių kalbos institutas, Vilnius 1994 Klaipėdoje vykusioje konferencijoje Vakarų baltų ir kultūrų reliktai skaitė pranešimą „Apie Prūsų Lietuvos oikonimų darybos formantus ir jų paplitimą“, 2001 Vilniaus konferencijoje Neišspręstos Karaliaučiaus krašto problemos – pranešimą „Senieji Karaliaučiaus krašto vietovardžiai – vertingas ir saugotinas kultūros paveldas“.
Marija Razmukaitė – devynių mokslo veikalų autorė ar bendraautorė: Lietuvių kalbos atlaso (t. 1, 1977), Lietuvių pavardžių žodyno (t. 1, 2, 1985, 1989; su Aleksandru Vanagu ir Vitalija Maciejauskiene – už jį 1993 m. suteikta Lietuvos Respublikos mokslo premija), Vietovardžių kirčiavimo žodyno (1994; su Vytautu Vitkausku), Lietuvos priesaginių oikonimų (1998; mokslo daktaro disertacija su santrauka), Lietuviškų tradicinių vietovardžių (2002; su Aiste Pangonyte), Vietovardžių žodyno (2002; su Aldonu Pupkiu), Lietuvos vietovardžių žodyno (t. 1, 2008; su Laimučiu Bilkiu ir Vitalija Maciejauskiene).
Įvertinimas
1993 m. Lietuvos mokslo premija
Bibliografija
2011 metais, Marijos Razmukaitės jubiliejaus proga dr. (HP) Kazimieras Garšva paskelbė publikaciją: Marijos Razmukaitės onomastikos darbai.
Padumblė II
Padumblė II – kaimas Molėtų rajono savivaldybėje, 14 km nuo Mindūnų.
Eidaičių piliakalnis
Eidaičių piliakalnis, Pilalė, Pilalės kalnas, (registro kodas iki 2005 m. balandžio 19 d. A481P, Lietuvos Respublikos kultūros paminklų sąrašo Nr. AR1082) – piliakalnis Šilutės rajono savivaldybės teritorijoje, prie Eidaičių kaimo, Gardamo seniūnija. Pasiekiamas iš plento Šilutė – Eidaičiai, pravažiavus Tenenį ir Pašiliškiuose pasukus į kairę vakarų kryptimi, už 1,1 km pasukus į kairę pietvakarių kryptimi ir pavažiavus 850 m lauko keliuku bei palauke, yra lauko pietvakarių kyšulyje, miške.
Piliakalnis
Piliakalnis įrengtas aukštumos kyšulyje, Tenenio dešiniajame krante. Jį iš pietų juosia Tenenys, iš šiaurės ir vakarų – jo slenio dauba, kuria teka mažas upeliūkštis, tik rytinė dalis siekia aukštumą. Aikštelė apvali, 26 m skersmens, apjuosta 5 m pločio, 0,2 m aukščio pylimu. Pietrytinėje pusėje šis pylimas aukštesnis, 0,7 m aukščio, 29 m pločio. Už jo iškastas 6,5 m pločio, 1,5 m gylio griovys, už kurio supiltas antras 0,4 m aukščio, 5 m pločio pylimas. Už šio pylimo iškastas antras 4 m pločio, 1 m gylio griovys. Šlaitai statūs, 6 m aukščio. Piliakalnis datuojamas I tūkstantmečiu - II tūkstantmečio pradžia.
Piliakalnis labai suardytas arimų, apaugęs lapuočiais. Apie 400 m. į rytus buvęs Barvų vandens malūnas.
Tyrimai
Piliakalnio žvalgomuosius archeologinius tyrimus 1963 m. atliko Lietuvos istorijos institutas.
Sprendimų medžių mokymas
Sprendimų medžio mokymosi metodas naudoja sprendimų medį kaip prognozavimo modelį, kuris sujungia pastabas apie objektą (pavaizduojama šakomis) su išvadomis apie elemento siektina verte (vaizduojama lapais). Tai - vienas iš prognozavimo modeliavimo metodų, naudojamų statistikoje, duomenų išgavime (data-mining) ir mašininiame mokymesi (machine learning). Medžio modeliai,  kuriuose priklausomas kintamasis gali įgauti baigtinę reikšmių aibę, yra vadinami klasifikuojančiais medžiais; tokiuose medžiuose lapai vaizduoja klases, o šakos – sutampančias ypatybes, kurios ir priveda į susijusias klases. Sprendimų medžiai, kur priklausomas kintamasis įgauna nuolatines vertes (paprastai tai - realieji skaičiai) yra vadinami regresijos medžiais.
Sprendimų analizėje, sprendimų medis gali būti panaudotas aiškiai ir vizualiai parodyti sprendimus ir kaip tie sprendimai buvo priimti. Duomenų išgavime sprendimų medis aprašo duomenis, tačiau  gautas ​​klasifikavimo medis gali būti naudojamas sprendimų priėmimui. Šiame puslapyje bus aprašomi sprendimų medžiai duomenų išgavimo srityje.
Apžvalga
dešinėje|frame|Medis, rodantis [[Titanikas|"Titaniko" skendimą išgyvenusių žmonių skaičių ("sibsp" - sutuoktinių arba brolių ir seserų laive skaičius). Pastabos po lapais - baigties tikimybė bei stebėjimų procentas tame lape.]] Sprendimų medžio mokymosi metodas yra dažniausiai naudojamas metodas duomenų išgavime. Metodo tikslas - sukurti modelį, kuris prognozuoja priklausomo kintamojo vertę remdamasis keliais nepriklausomais kintamaisiais. Dešinėje schemoje galite pamatyti pavyzdį. Kiekvienas vidinis mazgas atitinka vieną iš nepriklausomų kintamųjų;  tiesės keliauja iki pošakių kiekvienam įmanomam nepriklausomo kintamojo variantui. Kiekvienas lapas – tai priklausomo kintamojo reikšmė atsižvelgiant į nepriklausomus kintamuosius, kurie yra pavaizduoti kelyje nuo medžio kamieno iki lapo.
Sprendimų medžio metodas - paprastas klasių pavaizdavimo pavyzdys. Šiame skirsnyje, tarkime, kad visos ypatybės  bus imamos iš baigtinės bei diskrečios srities, o išskirtinė norima ypatybė bus vadinama  klasifikacija. Kiekvienas klasifikacijos srities elementas bus vadinamas klase. Sprendimų medis (arba klasifikavimo medis) - medis, kuriame kiekvienas vidinis (belapis) mazgas paženklinti tam tikra įvesties ypatybe. Lankai, einantys iš mazgo, pažymėto ta ypatybe, arba žymi  visas gautas galimas ypatybes, arba  veda prie antraeilio sprendimų mazgo kitai įvesties ypatybei. Visi medžio lapai pažymėti savo klase ar tikimybiniu klasių skirstiniu. miniatiūra|Kairėje- suskaidyta dvi-dimensinė ypatybių erdvė. Šios dalys negalėjo atsirasti po rekursinio dvejetainio padalijimo. Viduryje- suskaidyta dvi-dimensinė ypatybių erdvė, kurios dalys atsirado po rekursinio dvejetainio padalijimo. Dešinėje- medis, atitinkantis suskaidytą ypatybių erdvę, pavaizduotą viduryje. Verta pastebėti konvenciją: kai  dalinimo sąvoka yra teisinga, medis seka kaire šaka. Kai sąvoka yra klaidinga, reikia laikytis dešinės šakos.
Medis gali būti "išmoktas" padalijant pradinę duotą aibę į poaibius besiremiant elemento verte. Šis procesas kartojamas kiekvienoje  gautoje poaibėje  grįžtamuoju (rekursiniu) būdu vadinamas rekursiniu dalinimu. Pavyzdžiai parodyti paveikslėlyje: erdvės, kurios  nebuvo suskirstytos naudojant rekursinį padalinimu, bei erdvės po rekursinio dvejetainio padalinimo. Dalinimas (rekursija) yra baigtas, kai mazge vaizduojamas poaibis įgauna tą pačią vertę kaip ir priklausomas kintamasis, arba kai tolesnis dalinimas nebeduoda vertės prognozuojant. Ši iš viršaus į apačią vykstanti indukcija sprendimų medžiams (TDIDT – Top-Down Induction of Descision Trees)  - gobšaus algoritmo pavyzdys, ir  iki šiol išliko labiausiai paplitusi strategija mokantis iš duomenų.
Duomenų išgavimo srityje sprendimų medžiai gali būti apibūdinami, kaip sąjunga tarp matematinių ir skaičiuojamųjų technikų, naudojamų geriau apibūdinti, suskaidyti bei subendrinti duotus duomenis.
Duomenys įrašomi žemiau pavaizduota forma: Priklausomas kintamasis  Y, yra tas kintamasis, kurį mes bandome suprasti, suklasifikuoti arba subendrinti. Vektorius x yra sudarytas iš nepriklausomų kintamųjų, naudojamų šiai  užduočiai, -  x1, x2, x3, ir t. t.
Kepler-561 c
Kepler-561 c (dar žymima KOI-464 c, KOI-464.02, KIC 8890783 c, Gaia DR2 2126454633427425664 c ) – egzoplaneta, skriejanti apie geltonąją nykštukę Kepler-561, esančią Gulbės žvaigždyne. Nuo Saulės sistemos nutolusi apie 2026,2 šviesmečio (621,2 parseko).
Sprendimų medžių mokymas
Tipai
Terminas Klasifikavimo ir Regresijos Medžio (CART – Classification And Regression Tree) ​​analizė - terminas, pirmąkart pavartotas Breiman bei kolegų yra vartojamas kalbant apie abi anksčiau minėtas procedūras. Medžiai, naudojami regresijai, ir medžiai, naudojami klasifikavimui turi tam tikrų panašumų, tačiau taip pat ir tam tikrų skirtumų, pavyzdžiui, padalinimo tvarkos procedūra.
Kepler-561 c
Kepler-561 c yra Neptūno tipo dujinė milžinė; jos masė siekia 7,65 Žemės masės, o spindulys – 0,239 Jupiterio spindulio (apie 2,7 Žemės spindulio). Apie Kepler-561 žvaigždę ši egzoplaneta apskrieja per ~5,35 paros.
Sprendimų medžių mokymas
Tipai
Kai kurie metodai, dažnai vadinami sambūrio (ensemble) metodais, sukonstruoja daugiau nei vieną sprendimų medį: Ypatingas sprendimų medžio atvejis - sprendimų sąrašas, kuris yra vienpusis sprendimų medis, kur kiekvienas vidinis mazgas turi lygiai 1 lapų mazgą ir tiksliai 1 vidaus pomazgį  (išskyrus apatinį mazgą, kurio pomazgis - vieno lapo mazgas). Nors mažiau išraiškingi, sprendimų sąrašai -  neabejotinai lengviau suprantami nei bendrieji sprendimų medžiai dėl jų pridėto retumo, galimybės naudotis negobšiais mokymosi metodais ir taikomiems monotoniškiems suvaržymams.
Sprendimų medžio mokymasis - sprendimų medžio klasėmis pažymėto mokymo imties statyba. Sprendimų medis turi į srauto diagramą panašią struktūrą, kurioje kiekvienas vidinis (belapis) mazgas parodo požymio bandymą, kiekviena šaka reprezentuoja bandymo rezultatus, ir kiekvienas lapo (ar terminalo) mazgas turi klasės etiketę. Viršutinis mazgas medyje yra kamieninis mazgas.
Kepler-561 c
Kepler-561 c atrasta „Kepler“ kosminiu teleskopu, taikant tranzitų metodą. Apie jos ir daugelio kitų egzoplanetų atradimą pranešta 2016 m. gegužės 10 d. Be Kepler-561 c, šioje sistemoje dar aptikta Kepler-561 b planeta.
Sprendimų medžių mokymas
Tipai
Yra daug konkrečių sprendimų medžių algoritmų. Žymiausi yra: ID3 ir CART buvo išrasti nepriklausomai vienas nuo kito maždaug tuo pačiu laiku (tarp 1970 ir 1980), tačiau abu laikosi panašios strategijos dėl sprendimų medžio mokymo iš apmokymų imties.
Metrikos, skaičiavimai
Sprendimų medžių konstravimo algoritmai paprastai veikia iš viršaus į apačią kiekviename žingsnyje pasirenkant tokį kintamąjį, kuris padalintų elementų rinkinį geriausiu būdu. Įvairūs algoritmai naudoja skirtingus skaičiavimo būdus (metrikas) matuojant "geriausius" padalinimus  - paprastai poaibėje išmatuojamas priklausomų kintamųjų homogeniškumas (pavyzdžiai pateikti žemiau). Šios metrikos taikomos kiekvienam galimam poaibiui, o susidarančios vertės sukombinuojamos (pvz., suvidurkintos) pateikiant padalijimo kokybės matą.
Gini priemaiša
Gini priemaišos elementų aibei su J klasių skaičiumi apskaičiuoti, kur, o f_i – elementų, pažymėtu klase i duotoje aibėje, funkcija, naudokite
Informacijos išlošis
Šis metodas naudojamas ID3, C4.5 bei C5.0 medžių generavimo algoritmuose. Informacijos išlošis (Information gain) yra paremtas entropijos samprata, naudojama informacijos teorijoje. Informacijos išlošis = Entropija (prieš) – Suskaičiuota Entropijų Suma (Pomazgyje)
Informacijos išlošis naudojamas nustatant, kokia ypatybė skelia medį kiekviename žingsnyje. Paprastumas yra labiausiai vertinamas, tad tikslas – išlaikyti medį kuo mažesnį, o kad taip įvyktų, reikia medį iššakoti į kuo tikslesnius pomazgius. Dažnai tikslumui nustatyti naudojamas būdas – informacija (matuojama bitais), kuri neturėtų būti maišoma su kompiuterine atmintimi. Kiekvienam medžio mazgui, informacijos vertė reprezentuoja trokštamą informacijos kiekį, kuris yra reikiamas norint nurodyti, ar naujas pavyzdys turėtų būti klasifikuojamas teigiamai ar neigiamai, žinant, kad pavyzdys pasiekė mazgą.
Tarkime, jog turime duomenų su keturiomis ypatybėmis: apžvalga (saulėta, vėjuota, lyja), temperatūra (karšta, vidutinė, šalta), drėgnumas (aukštas, normalus), vėjuotumas (didelis, mažas), pavyzdį, su dvinariu (taip arba ne) priklausomu kintamuoju, 14 duomenų taškų bei atsitikimais. Tam, kad pagal šiuos duomenis sukonstruotume sprendimų medį, reikia palyginti keturių medžių, kiekvieno padalintų pagal vieną iš keturių ypatybių,  informacijos išlošius. Padalinimas, turintis didžiausia informacijos išlošį, yra priimamas kaip tikrasis padalinimas, o procesas toliau vykdomas tol, kol visi pomazgiai yra gryni (tikslūs), arba kol informacijos išlošis tampa lygus 0.
Padalijimas pagal ypatybę vėjuotumas duoda du pomazgius, vienas skirtas dideliam vėjuotumui, kitas mažam. Šioje duomenų aibėje, yra šeši duomenų taškai su vejuotumo verte, trys su teigiama atsitikimo verte bei trys su neigiama atsitikimo verte. Aštuoni likę duomenų taškai, kurių vėjuotumo vertė yra maža turi du neigiamus atsitikimus ir šešis teigiamus. Didelio vėjuotumo mazgo informacija apskaičiuojama naudojant aukščiau pateiktą entropijos lygtį. Kadangi yra lygus teigiamų ir neigiamų atsitikimų skaičius, turime: Mažo vėjuotumo mazge turime 8 duomenų taškus – 6 taip ir 2 ne, tad: Kad galėtume rasti padalinimo informaciją, imame numerių, paskaičiuotų pagal tai, kiek stebinių patenka į kiekvieną mazgą, vidurkį. Kad galėtume rasti informacijos išlošį padalinimui pagal vėjuotumą, paskaičiuojama duomenų informaciją prieš dalinimą. Pradiniai duomenys turėjo 9 teigiamus bei 5 neigiamus atsitikimus. Dabar galima apskaičiuoti informacijos išlošį, gautą po padalinimo pagal vėjuotumą. Norint sukonstruoti medį, turi būti suskaičiuotas kiekvieno įmanomo pirmojo padalinimo informacijos išlošis. Geriausias pirmasis dalinimas – tas su didžiausiu informacijos išlošiu. Procesas tuomet kartojamas kiekvienam negrynam (netiksliam) mazgui, kol užbaigiamas medis. Šis pavyzdys pritaikytas iš pavyzdžio, parodyto Witten bei kolegų darbe.
Variacijos sumažinimas
Pirmąkart panaudotas CART metode, variacijos sumažinimas dažnai naudojamas situacijose kai priklausomas kintamasis yra tolydus (regresijos medis), kadangi naudojantis daugeliu kitų metrikų pradžioje reikalauja diskretizavimo išpildymo. Mazgo N variacijos sumažinimas yra aprašomas, kaip visas priklausomo kintamojo x variacijos sumažinimas šio mazgo dalinime. kur S– aibė, sudaryta iš dalinimo indeksų imties prieš dalinimą, S_t -aibė, sudaryta iš dalijimo indeksų imties, kur dalinimo testas teigiamas, bei S_f – aibė, sudaryta iš dalinimo indeksų imties po dalinimo, kur dalinimo testas neigiamas. Apibūdinti dydžiai reikalingi nustatant variaciją nors ir yra surašyti taip, kad tiesiogiai nenurodo vidurkio.
Sprendimų medžių privalumai
Tarp visų kitų metodų duomenų išgavime, sprendimo medžiai turi įvairių privalumų:
Sprendimų grafikai
Sprendimų medžiuose keliai nuo kamieno iki lapų mazgų eina jungtukiniu būdu, arba IR. Sprendimų grafikuose galima naudoti ir skirtinius (ARBA), sujungiant du ar daugiau kelių, naudojant minimalaus žinutės ilgio metodą (MML- minimum message length). Sprendimų grafikai buvo dar išplėsti tam, kad leistų dinamiškai išmokti anksčiau neįvardintas naujas ypatybes bei jas naudoti skirtingose grafikų vietose. Bendrinės schemos kūrimas duoda didesnį spėjimo tikslumą  bei logaritminį tikimybinį skaičiavimą. Apskritai, sprendimų grafikai išveda medžius su mažiau lapų, nei sprendimų medžiai.
Alternatyvūs paieškos metodai
Bandant išvengti lokalių optimalių sprendimų bei rasti sprendimų medžių erdvę su mažu išankstiniu nusistatymu, buvo pasiūlyti novatoriški algoritmai.
Medžiui taip pat įmanoma naudoti MCMC imtį.
Medis gali būti apieškomas ir iš apačios į viršų.
Vykdymas
Daugelis duomenų išgavimo programinių paketų  duoda vieno ar kito sprendimų medžio algoritmo vykdymą. Verti paminėjimo yra Salford Systems CART (kurie turi originaliems CART autoriams priklausomo kodo licenciją, IBM SPSS Modeler, RapidMiner, SAS Enterprise Miner, Matlab, R (atviro kodo statistinių skaičiavimų programinė įranga, turinti kelis CART skaičiavimo vykdymus, tokius kaip rpart, party bei randomForest paketus), Weka (nemokamas atviro kodo duomenų išgavimo rinkinys), Orange (nemokamas duomenų išgavimo mašininio mokymo rinkinys, įtraukiantis ir medžių modulį orngTree), KNIME, Microsoft SQL Server bei scikit-learn (nemokama atviro kodo mšininio mokymo biblioteka Python programavimo kalbai).
Eudoras
Eudoras (🇬🇷) – graikų mitologijos personažas, Hermio ir Polimelės sūnus, minimas Homero „Iliadoje“. Hermis įsimylėjęs Polimelę, pamatęs šią šokant Artemidės chore. Vėliau Polimelė buvusi ištekinta už Aktoro, Echeklio sūnaus, o Eudorą užauginęs Filas, senelis iš motinos pusės.
Eudoras – vienas iš penkių mirmidonų vadų. Achilas Eudorą pasiuntęs lydėti Patroklą ir neleisti jam pernelyg rizikuoti. Eudorą nukovęs Piraechmas.
Milošiai
Milošiai – buvęs kaimas Švenčionių rajono savivaldybėje, 7 km į šiaurės rytus nuo Svirkų, prie kelio Mielagėnai–Adutiškis.
Moossou FC
Moossou Football Club – futbolo klubas, žaidęs aukščiausioje Dramblio Kaulo Kranto lygoje. Klubas įsikūręs Gran Basame.
Istorija
Klubas buvo suformuotas 2001 m. Rungtyniavo aukščiausioje lygoje.
Sezonai
Šaltiniai:
AS Cheminots
Istorija
Klubas įkurtas 1942 m. Žinoma, kad nuo 1979 m. rungtyniavo aukščiausioje lygoje, tačiau joje įsitvirtinti nepavykdavo. Būta iškritimų į antrą pakopą, ir grįžimų į aukščiausią divizioną. Nuo 2008 m. rungtyniavo stipriausioje lygoje. Atstovavo Kongo valstybei Afrikos taurių turnyruose.
Padumblė I
Padumblė I – kaimas Molėtų rajono savivaldybėje, netoli Čiulėnų.
AS Cheminots
Pasiekimai
Šalies čempionais tapo vieną kartą.
Aukščiausia lyga
Futbolo taurė
Smalių tvenkinys
Smalių tvenkinys – tvenkinys Lietuvoje, Joniškio rajone, 7 km į šiaurės vakarus nuo Joniškio. Sudarytas užtvenkus Platonio upę (Lielupės intakas) 56,8 km nuo jos žiočių. Tvenkinio ilgis iš pietų į šiaurę – 1,73 km, plotis – iki 0,3 km. Altitudė 53,5 m. Tvenkinio krantai žemi, pelkėti, apaugę medžiais ir krūmynais. Aplinkui plyti dirbami laukai. Įsikūrę šie kaimai: Bertaučiai, Smaliai, Buivydžiai, Valiūnai, Mergiūnai. Pietuose eina kelias.
Tvenkinys įrengtas 1975 metais.
FK Spartaks Jūrmala
Klubo istorija
Klubas įkurtas 2007 metų pradžioje ir tais pačiais metais debiutavo šalies Antrojoje futbolo lygoje. Debiutantai joje užėmė pirmąją vietą ir iškovojo teisę žaisti Pirmoje futbolo lygoje.
Nuo 2008 metų dalyvavo Pirmos lygos pirmenybėse.
2012 m. klubas debiutavo elitinėje lygoje ir užėmė 5 poziciją.
2016 ir 2017 m. tapo šalies čempionais.
Klubo spalvos
Raudona ir balta.
Gareth Southgate
Garetas Sautgeitas (Gareth Southgate. g. 1970 m. rugsėjo 3 d.) – buvęs futbolininkas, žaidęs gynėjo arba saugo pozicijoje, o dabar futbolo treneris.
Biografija
Gimė Votforde, Hartfordšyro grafystėje, Rytų Anglijoje.
Middlesbrough
Nuo 2006 m. dirba futbolo treneriu. Pirma stotelė buvo Middlesbrough FC ekipa.
Anglijos nacionalinė rinktinė
Nuo 2016 m. Anglijos nacionalinės futbolo rinktinės vyr. treneris.
Rinktinė
Nacionalinėje komandoje žaidė nuo 1995 iki 2004 m. Anglijai atstovavo 57 oficialiose rungtynėse ir pasižymėjo dviem įvarčiais.
Trenerio karjera
Asmeniniai
Pasožė
Pasožė – buvęs viensėdis Švenčionių rajono savivaldybėje, 1 km į pietvakarius nuo Antasarės.
Harry Stenqvist
Harry Stenqvist (1893 m. rugpjūčio 25 d. – 1968 m. gruodžio 9 d.) – Švedijos dviratininkas, olimpinis čempionas.
Petras Butkus (1890)
Petras Butkus (1890 m. lapkričio 18 d. Vaiduloniai, Šeduvos valsčius, Panevėžio apskritis, Rusijos imperija – 1947 m. spalio mėn. Šeduva) – Lietuvos politinis bei visuomenės veikėjas.
Harry Stenqvist
Biografija
Stenqvist gimė Čikagoje, JAV, vėliau emigravo į Švediją.
Petras Butkus (1890)
Biografija
Mokėsi Šeduvos vidurinėje mokykloje, vėliau privačiai įvairiuose kursuose. Iki 1925 m. gyveno savo ūkyje, nuo 1929 m. Panevėžyje.
Harry Stenqvist
Biografija
1912 m. - 1915 m. Švedijos komandinių varžybų nacionalinis čempionas. 1915 m. laimėjo 10 km individualių varžybų nacionalinio čempiono titulą. 1920 m. Švedijos nacionaliniame čempionate laimėjo 10 km ir 100 km rungtynes.
Petras Butkus (1890)
Biografija
Nuo 1905 m. jo rašinius Balandžio, P. Laukinaičio, Kurmio slapyvardžiais spausdino „Vilniaus žinios“, „Lietuvos ūkininkas“, „Šaltinis“, „Viltis“, „Vienybė“. 1915–1917 m. redagavo Šeduvos jaunimo pavasarininkų slaptai leidžiamą laikraštėlį „Darželis“, kuris buvo platinamas Panevėžio, Šiaulių ir Kėdainių apskrityse.
Harry Stenqvist
Biografija
Antverpene vykusiose septinose moderniose 1920 m. vasaros olimpinėse žaidynėse Stenqvist dalyvavo dviračių plento varžybose. Vyrų asmeninėse laiko intervalo varžybose švedas finišo liniją kirto trečias. Vėliau jam buvo kompensuotos 4 minutės, kurias sportininkas prarado laukdamas pravažiuojančio traukinio ir švedas paskelbtas olimpiniu čempionu. Komandinėse varžybose su Švedijos nacionaline rinktine pelnė sidabro medalius.
Petras Butkus (1890)
Biografija
Nuo jaunų dienų buvo aktyvus visuomenininkas: 1909–1911 m. Šeduvos Blaivijos draugijos pirmininkas, 1912–1915 m. Šeduvos Žemės ūkio draugijos pirmininkas, 1912–1916 m. Šeduvos Pavasarininkų draugijos pirmininkas. 1918–1919 m. Šeduvos parapijos komiteto pirmininkas, 1920–1929 m. Šeduvos valdybos tarybos pirmininkas. Smulkaus kredito draugijos pirmininkas.
1920–1929 m. Panevėžio apskrities tarybos pirmininkas. Pieno Perdirbimo bendrovės valdybos narys. 1926 m. birželio 2 d. – 1927 m. balandžio 12 d. Trečiojo Seimo atstovas. Priklausė Lietuvos ūkininkų sąjungos frakcijai.
Nuo 1928 m. Lietuvos Žemės ūkio rūmų narys, nuo 1935 m. Žemės Ūkio Rūmų valdybos narys. Nuo 1929 m. Panevėžio apskrities valdybos narys.
1945 m. vasario mėn. TSRS okupacinės valdžios areštuotas ir ištremtas į Kareliją-Suomiją. Dirbo Belomoro kanalo statybose. 1946 m. grįžo paliegęs, jau visai ligonis. Mirė 1947 m. spalio mėnesį. Jį priglaudė Šeduvos žemė. 1948 m. jo žmona, Šeduvos gimnazijos direktorė, su šeima buvo ištremta į Sibirą, Krasnojarsko kraštą. Sūnus Vytautas žuvo tremtyje. 1957 m. į Lietuvą grįžo žmona ir dvi dukros, viena liko tremtyje.
Užumiškė
Užumiškė – buvęs viensėdis Švenčionių rajono savivaldybėje, 8 km nuo Šutų.
Franco Finco
Frankas Finkas (, g. 1966 m. lapkričio 5 d.) – Italijos kalbininkas, kalbotyros profesorius.
Biografija
Baigė kalbotyrą Udinės universiteto Užsienio kalbų ir literatūros fakultete, diplominis darbas buvo apie slovėnų ir friulų kalbinius kontaktus Friulio vietovardžių atžvilgiu. 2005 m. Udinės universitete apgynė daktaro laipsnį ladynų kalbos ir daugiakalbystės srityje. 2005–2012 m. Udinės universitete ėjo mokslo darbuotojo pareigas ir dėstė. Nuo 2012 m. Rijekos universitete, Kroatijoje eina italų kalbotyros profesoriaus pareigas. 2014 m. jam suteikta antrojo lygio nacionalinė mokslinė italų kalbotyros ir filologijos profesoriaus kvalifikacija. Nuo 2014 m. Austrijos Karintijos Aukštosios pedagogikos mokyklos Daugiakalbystės ir tarpkultūrinio ugdymo institute Klagenfurte ėjo kalbotyros ir kalbinio ugdymo profesoriaus pareigas. F. Finkas yra parašęs tris monografijų tomus ir daugiau kaip 90 straipsnių, redagavo 5 įvairius konferencijų tomus bei konferencijų medžiagą. F. Finkas yra daugybės draugijų ir kitokių organizacijų narys.
Paola Benincà
Paola Beninka (, g. 1942 m.) – Italijos kalbininkė.
Biografija
Paola Beninka yra Padujos universiteto profesorė emeritė, prieš tai profesoriaus pareigas ėjo Milano universitete ir dirbo tyrėja Padujos Nacionalinės tyrimų tarybos Italų dialektologijos centre. P. Beninko moksliniai interesai aprėpia romanų kalbų sinchroninę ir diachroninę sintaksę bei morfologiją, taip pat kalbotyros istoriją. Skyrė daug dėmesio friulų ir venetų kalbų tyrimams. Vieniems iš paskutinių jos darbų priklauso „Grammatica dell’Italiano Antico“ skyriai (redagavo G. Salvi ir L. Renzi, 2010) ir straipsnių rinkinys „Mapping the Left Periphery: The Cartography of Syntactic Structures“, t. 5, kurį ji redagavo su Nicola Munaro (OUP 2010). P. Beninka koordinavo prijungtinės duomenų bazės ASIt („Italų tarmių sintaksės atlasas“) darbą.
Sluokos stadionas
Sluokos stadionas (, pilnas pav. Jūrmalos miesto stadionas „Sluoka“ ) – futbolo stadionas Jūrmaloje, Latvijoje. Daugiausiai naudojamas futbolo varžyboms. Sėdimų vietų skaičius – 2500. Jame namų rungtynes žaidžia FK Spartaks Jūrmala.
Adresas: Skolas iela 5, Jūrmala, LV-2011.
Imbangalai
Imbangala arba mbangala – senovės Afrikos genčių sąjunga, XVI–XX a. egzistavusi Kvanza upės vidurupyje (dabartinės Angolos Malanžės provincijoje). Jie sukūrė savo valstybę Kasandžę (Kasanje), Kvango aukštupyje egzistavusią 1620–1910 m., kurios valdovai titulavosi džaga (jaga).
Jų teritorijos šiaurėje ribojosi su Ndongo ir Matamba, o pietuose – su ovimbundu valstybėmis.
Kilmė
Nėra žinoma, iš kur tiksliai kilo imbangalai, ir dėl to yra keliama keletas hipotezių. Viena jų teigia, kad jie atkeliavo iš Lundos karalystės rytuose, kitu juos tapatina su vietniais Angolos gyventojais. Lygiai taip pat nėra aiškūs imbangalų santykiai su kita, tauta džagais, kurie panašiu laiku siaubė Kongo imperijos rytines teritorijas.
Sąjunga su portugalais
thumb|200px|Kasandžė ir kiti gretimi regionai XVII a. pradžioje Kvanzos upe tyrinėdami kraštą, kuris buvo Ndongo pietinis pasienis, portugalai pasiekė imbangalų teritorijas ir sudarę su jais sąjungą, paskatino pulti Ndongo. 1617 m. jungtinės portugalų ir imbangalų pajėgos užpuolė Ndongo ir nusiaubė valstybę. Imbangalų kariai po to buvo naudojami portugalų armijose, nors portugalai pripažino, kad juos labai sunku suvaldyti.
Imbangalų istorijoje žinomi keletas stiprių klanų: Kasandžės, Kazos ir Nzinga Mona. Kazos klanas sudarė sąjungą su Ndongo karaliene Nzinga kovoje prieš portugalus, tačiau vėliau ją išdavė 1629 m. Nzinga pati subūrė dar vieną klaną, kuriam vadovavo jos patikėtinis Nzinga Mona („Nzingos sūnus“). Jo vadovaujami imbangalai apsigyveno Matambos karalystėje, kur asimiliavosi su vietos gyventojais.
Kasandžė
Kasandžės imbangalų klanas turėjo ilgiausią istoriją. Vadovaujamas vado Kasandžės, jis apie 1620 m. įkūrė Kasandžės valstybę. Ši valstybė pamažu civilizavosi, atsisakė barbariškų papročių ir išsilaikė iki XX a. Iki XIX a. vidurio jie kontroliavo pelningą prekybą su Portugalija, bet vėliau juos užgožė stipresnės ovimbundu valstybės.
Kuomet 1910 m. jų valstybė prijungta prie Portugalijos Vakarų Afrikos, imbangalai tapo viena iš daugelio Angolos tautų.
Maurice Peeters
Maurice Peeters (1882 m. gegužės 5 d. – 1957 m. gruodžio 6 d.) – Nyderlandų treko dviratininkas, olimpinis čempionas.
Biografija
Maurice Peeters gimė Antverpene, Belgijoje. Vėliau emigravo į Nyderlandus.
Antverpene vykusiose septintose moderniose 1920 m. vasaros olimpinėse žaidynėse olandas dalyvavo dviračių treko varžybose. Komandinio persekiojimo varžybose užimta šešta vieta. Individualaus sprinto varžybose Peeters tapo pirmuoju Nyderlandų čempionu šioje rungtyje.
1924 m. vasaros olimpinėse žaidynėse Peeters nepasiekė sprinto rungties finalo. Tandemo varžybose poroje su Gerard Bosch van Drakestein pelnė bronzos medalius.
Padumblė (Suginčiai)
Padumblė – kaimas Molėtų rajono savivaldybėje, 16 km nuo Suginčių.
Skerdynės Romoje (filmas)
Skerdynės Romoje – 1973 m. sukurta karinė drama, paremta realiais 1944 m. kovo 23-24 d. įvykiais Romoje.
Turinys
1944-ieji metai, Roma. Miestas okupuotas Vokietijos ir tai kelia gyventojų nepasitenkinimą. Būrys italų partizanų nusprendžia surengti diversiją ir susprogdinti bombą gatve žygiuojant vokiečių kareiviams. Žūna 33 kareiviai ir iš Berlyno gaunamas nurodymas – už kiekvieną kritusį nužudyti 10 italų. Įsakymo vykdymas pavedamas SS dalinio vadovui pulkininkui Herbertui Kapleriui, kuris užduočiai atlikti turi 24 valandas. Surenkami visi kaliniai, tačiau jų neužtenka ir Kapleriui tenka skubiai sudaryti būsimų aukų sąrašą. Dvasininkas Antonelis, kurį su Kapleriu sieja artimesnė pažintis, bando sutrukdyti egzekucijai, tačiau pulkininkas, nors ir nepritariantis pasirinktai keršto formai, pasiryžęs įvykdyti įsakymą. Matydamas, kad jam nepavyks nieko pakeisti, Antonelis savanoriškai prisijungia prie atrinktųjų mirti...
Padumblė (Švenčionys)
Padumblė – kaimas Švenčionių rajono savivaldybėje, 2 km į pietus nuo Labanoro, pelkynių apsuptyje, prie kelio, Labanoro girioje.
thumb|left|180px|Kraštovaizdis ties Padumble
Dolores O'Riordan
Dolores Mary Eileen O'Riordan − Airijos dainininkė bei dainų autorė, grupės The Cranberries vokalistė. 2007 m. ji išleido savo pirmajį solo albumą, 2009 m. − antrajį. Dolores buvo puikiai žinoma dėl savo išskirtinio balso. 2014 m. ji tapo TV muzikinio šou „Airijos Balso“ mokytoja, bei prisijungė prie dar vienos muzikos grupės D.A.R.K. 2017 m. su The Cranberries išleido dar vieną albumą ir pradėjo koncertinį turą, kurį teko nutraukti dėl jos sveikatos problemų.
2018 m. sausio 15 dieną, Dolores buvo rasta negyva.
Vaikystė
Dolores Gimė Airijoje, Limerike. Buvo jauniausia iš 9 vaikų. Tėvas buvo ūkininkas, tapęs neįgalus po sunkios traumos, Motina buvo mokytoja.